Zápisnica zo zasadnutia Grantovej komisie
dňa  23.4.2018

prítomní:  
členovia komisie: 
Ing. arch. Lucia Štasselová, PaedDr. Mária Barancová, MVDr. Marián Gajdoš, Dr. Pavol  Jusko, Ing. Peter Turlík, Mgr. Petra Palenčárová, Ing. Martin Patoprstý
zapisovateľka/tajomníčka:
Mgr. Eva Pindjáková 

Program:

1.	Otvorenie 
2.	Hodnotenie žiadosti o grant pre rok 2018
3.	Rôzne
4.	Záver

Program doplnený o body:

1.	Otvorenie 
2.	Sťažnosť vo veci zaslania žiadosti o grant v MČ Bratislava-Ružinov
3.	Žiadosť o dotáciu na rok 2018
4.	Hodnotenie žiadosti o grant pre rok 2018
5.	Rôzne
6.	Záver

k  bodu 1:  
Otvorenie
Rokovanie komisie otvorila predsedníčka Grantovej komisie (ďalej len GK) PaedDr. Barancová. Na úvod privítala všetkých členov GK. Členovia GK odsúhlasili program rokovania s doplnením dvoch bodov, 
bod 2. Sťažnosť vo veci zaslania žiadosti o grant v MČ Bratislava-Ružinov
bod 3. Žiadosť o dotáciu na rok 2018

k bodu 2:
Sťažnosť vo veci zaslania žiadosti o grant v MČ Bratislava-Ružinov	
Predsedníčka PaedDr. Barancová priblížila problematiku sťažnosti, v ktorej sa sťažovateľka sťažuje na postup vo veci predloženia žiadosti o grant v grantovej schéme pre rok 2018. Píše, že žiadosť predložili kompletnú, a že obsahovala všetky povinné prílohy. Následne sa žiadateľka dozvedela, že im jedna príloha chýba. Tajomníčka GK, ktorá žiadosť preberala                  od p. Kováčovej (prideľovač pošty), potvrdila, že príloha v žiadosti nie je a vyzvala žiadateľku na doplnenie žiadosti do spisu. Tajomníčka informovala komisiu, že žiadateľka prílohu nedoručila ani na vyzvanie, teda miestny úrad grant vyradil z posudzovania.
Predsedníčka informovala, že GK nezodpovedá za organizačné zabezpečenie chodu úradu, neriadi proces prijímania žiadostí. Úrad zodpovedá za funkčnosť prijímania žiadostí, vyhodnocovania žiadostí po formálnej stránke a posúva GK na hodnotenie projekty spĺňajúce kritériá grantovej výzvy. 
GK odporúčala sťažnosť posunúť na riešenie pánovi kontrolórovi MČ Bratislava-Ružinov                 na posúdenie z dôvodu, že pán kontrolór MČ je kompetentný riešiť sťažnosti. Upozornila, že GK nie je komisia na riešenie sťažností. 
Ďalej Dr. Jusko informoval, že predkladateľka žiadosti o grant vzhľadom na časovú zaneprázdnenosť ho požiadala, aby tlmočil jej podnet. „Žiadateľka o grant predložila                        do podateľne MÚ Bratislava-Ružinov dňa 3.4.2018 grantovú žiadosť aj s prílohami. Následne sa dozvedela, že žiadosť je neúplná a údajne chýba 1 príloha z VšZP. Vyjadrila svoje rozčarovanie nad tým, že má potvrdenie o podaní žiadosti  a žiada grantovú komisiu prešetriť postup pri podaní.“ 
P. Gajdoš a niektorí členovia v komisii tvrdili, že či v žiadosti mala alebo nemala prílohu je tvrdenie proti tvrdeniu. 
P. predsedníčka Barancová citovala odstavec 2.5 smernice RUZ-12 Procesy a kompetencie miestneho úradu a grantovej komisie pri administrácii grantového programu a dotácii vychádzajúci z §7 VZN, že za správnosť, úplnosť a včasnosť podania žiadosti o grant a dotáciu vrátane jej príloh zodpovedá žiadateľ. 

GK z dôvodu nejasných informácii prijala hlasovaním možnosť dodať kópiu prílohy (potvrdenie VšZP) s dátumom do 3.4., P. tajomníčka zabezpečí aj pozvanie žiadateľky                   na komisiu s vyzvaním na predloženie potvrdenia prílohy.

Hlasovanie:            za:  7
                           proti:  0
                     zdržal sa: 0

Dr. Jusko ďalej uviedol,  že preberanie  žiadosti v podateľni MÚ Bratislava-Ružinov by malo byť spojené s fyzickou kontrolou všetkých príloh pripojených k žiadosti, čo by mal potvrdiť podpisom aj predkladateľ. Tým by bola zaručená úplnosť a  objektívnosť predložených žiadostí.
Predsedníčka PaedDr. Barancová Dr. Juska uistila, že komisia sa riadi podľa platného VZN a príslušných predpisov. 
GK odsúhlasila, že sťažnosť sa posunie ďalej p. kontrolórovi MČ Bratislava-Ružinov na vybavenie.
Hlasovanie:            za:  7
                           proti:  0
                     zdržal sa: 0
   
k bodu 3:
Žiadosť o dotáciu na rok 2018 – Bratislavský spolok nepočujúcich
Tajomníčka informovala, že žiadosťo dotáciu nespĺňa formálne náležitosti a na základe toho bola vyradená z posudzovania z dôvodu, že organizácia nedodržala termín vyúčtovania, čo znamená, že podľa VZN nemôžu tri roky žiadať o dotáciu. 
GK vzala informáciu na vedomie. 
Hlasovanie:            za:  7
                           proti:  0
                     zdržal sa: 0

k bodu 4:
Hodnotenie žiadosti o grant pre rok 2018
GK si odsúhlasila, že pridelený grant odprezentuje spravodajca zo skupiny hodnotiteľov, navrhuje známku na základe bodového hodnotenia a GK hlasuje o výslednej známke                       ku každej žiadosti o grant. 
Hlasovanie:            za:  7
                           proti:  0                     
                                 zdržal sa: 0
Člen grantovej komisie Dr. Jusko po odsúhlasení nesúhlasil so spôsobom hodnotenia žiadosti a na protest odišiel z rokovania grantovej komisie. 
Stanovisko GK k odchodu Dr. Juska:
GK sa uzniesla, že Dr. Jusko nemal dôvod odísť, pretože pravidlá a spôsob hodnotenia žiadostí o grant odhlasovala celá GK ešte pred hodnotením.
Hlasovanie:            za:  6
                           proti:  0                     
                                  zdržal sa: 0
GK začala hodnotiť žiadosti, ktoré úrad kompletne spracoval, ktoré spĺňali oprávnenosť kritérií podľa VZN a posunul na hodnotenie GK.
Tajomníčka informovala, že:
- 20 žiadostí je vyradených z procesu hodnotenia z dôvodu nekompletnosti žiadosti (chýbajúce prílohy, formálne náležitosti žiadosti podľa VZN)
- 54 žiadostí spĺňa kritériá pre hodnotenie 
GK vyhodnotila 54 projektov, o každom projekte sa hlasovalo za výslednú známku podľa vopred schváleného bodovacieho systému a hodnotiacej stupnice od 1-3, známka 4 sa charakterizovala ako nedostatočný. GK sa dohodla, že na ďalšom zasadnutí sa budú prehodnocovať granty so známkami 2 s navrhovaným krátením.   
k bodu 5:
Rôzne
GK sa dohodla, že ďalšie zasadnutie GK sa prekladá z termínu 25. apríla na termín 2. mája 2018.
	
k bodu 6:
Záver
Predsedníčka GK poďakovala všetkým zúčastneným a popriala veľa síl k hodnoteniu projektov.

V Bratislave dňa   ................................

Zapísala: Mgr. Eva Pindjáková, v.r.                    
Ing. arch. Lucia Štasselová, v.r.
PaedDr. Mária Barancová, v.r.
MVDr. Marián Gajdoš, v.r.
Dr. Pavol  Jusko, v.r.
Ing. Peter Turlík, v.r.
Mgr. Petra Palenčárová, v.r.
Ing. Martin Patoprstý, v.r.